ভারতীয় সংবাদমাধ্যম এনডিটিভি অনলাইন জানিয়েছে, প্রসূতি ওই মহিলার অস্ত্রোপচার করার সময় অপারেশন থিয়েটারে ধাত্রী বিদ্যা বিশেষজ্ঞ ডা. অশোক নয়নওয়াল জানতে চান অস্ত্রোপচারের আগে রোগী কিছু খেয়েছে কি না। অ্যানেসথেসিয়া বিশেষজ্ঞ ডা. এম এল তক জানান, এক জুনিয়র চিকিৎসক বিষয়টি পরীক্ষা করেছেন। এতে ক্ষিপ্ত হয়ে ওঠেন ডা. অশোক নয়নওয়াল। এক পর্যায়ে কথা কাটাকাটিতে জড়িয়ে পড়েন দুই চিকিৎসক । রোগীর দিকে নজর না দিয়ে রীতিমতো ঝগড়াই করতে থাকেন তারা। শেষ পর্যন্ত সহকর্মীদের হস্তক্ষেপে বিবাদ মিটিয়ে অস্ত্রোপচার শেষ করা হয়। তবে ততক্ষণে মৃত্যু হয়েছে শিশুটির।